DIRECȚIA BIODIVERSITATE

Nr. înreg.: DB/140418/

 **Aprob**

**Secretar de Stat**

 **Romeo Paul BARBUR**

 **REFERAT DE APROBARE**

Prezentul proiect de ordin stabileşte derogarea pentru capturarea unor exemplare din specia *Castor fiber* în baza procedurii de acordare a derogărilor de la măsurile de protecţie strictă a speciilor de floră şi faună sălbatică, prin a cărui implementare se doreşte un impact pozitiv asupra stării de conservare a habitatelor naturale şi a speciilor sălbatice de floră şi faună protejate, totodată încurajându-se cercetarea ştiinţifică.

Autoritatea publică centrală pentru protecţia mediului acordă derogări, cu avizul prealabil al Academiei Române, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural şi numai în anumite situaţii.

Derogările nu se acordă dacă există riscul ca acestea să aibă un impact negativ semnificativ de ordin calitativ sau cantitativ asupra populaţiei care face obiectul derogării.

Conservarea durabilă a speciilor de faună sălbatică, în conformitate cu prevederile Directivei “Habitate”, este o prioritate majoră în strategia autorităţii publice centrale pentru protecţia mediului, iar în acest sens sunt necesare o serie de măsuri concrete.

La baza elaborării prezentului ordin au stat prevederile art. 38 alin. (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată cu completări şi modificări ulterioare prin Legea nr. 49/2011 şi ale Ordinului ministrului mediului şi al ministrului agriculturii, pădurilor şi dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi faună sălbatică.

La stabilirea derogării au fost întrunite cumulativ condiţiile prevăzute la art. 1 alin. (3) din Procedura de stabilire a derogărilor de la măsurile de protecţie a speciilor de floră şi faună sălbatică aprobată prin ordinul ministrului mediului şi ministrului agriculturii, pădurilor şi dezvoltării rurale nr. 203/14/2009, respectiv nu există o alternativă acceptabilă, iar măsurile derogatorii nu sunt în detrimentul menţinerii populaţiei speciei într-o stare de conservare favorabilă.

Derogarea este acordată pentru implementarea activităților din programul NUCLEU- Noi fundamente științifice pentru elaborarea de soluții inteligente privind managementul durabil al populațiilor de interes cinegetic și conservarea biodiversității acestora- PN 23090304. Beneficiarul derogării este Institutul Național de Cercetare-Dezvoltare în Silvicultură “Marin Drăcea” (I.N.C.D.S “Marin Drăcea”)- Stațiunea Brașov. Se vor captura 218 exemplare *Castor fiber* din care 136 de indivizi din interiorul mai multor arii protejate și 82 de indivizi din afara ariilor naturale protejate.

Având în vedere cele de mai sus supunem spre aprobare prezentul proiect de Ordin.

**Director**

**Andrei Viorel TUFEANU**

Șef serviciu Sorina Cristina MARIN, Serviciul Biodiversitate- Biosecuritate

Elaborat: Antonia OPRIȘAN Consilier, Direcția Generală Biodiversitate